विद्यार्थी खाद्य तकनीक के क्षेत्र में नवीनतम शोध करें : डॉ. इंद्रजीत
जीजेयूमें ‘फूड प्रोसेसिंग इंडिया’ विषय पर राष्ट्रीय कार्यशाला का शनिवार को हुई। सीआईआरबी हिसार के निदेशक डाॅ. इंद्रजीत सिंह समापन समारोह के मुख्यातिथि रहे। एसएलआईईटी पंजाब के प्रो. एमबी गेरा बतौर विशिष्ट अतिथि उपस्थित थे। कार्यक्रम की अध्यक्षता कार्यशाला समन्वयक प्रो. बीएस खटकड़ ने की।
डाॅ. इंद्रजीत सिंह ने कहा कि खाद्य साइंस एवं खाद्य तकनीक के लिए सभी आवश्यक मूल वस्तुएं कृषि क्षेत्र से मिलती हैं। कृषि क्षेत्र में उत्पादन की गुणवत्ता पर ध्यान देना जरूरी है। किसानों की आय बढ़ाने की दिशा में भारत सरकार भी गंभीर है। भारत सरकार ने किसानों की फसलों की बिक्री के लिए ई-मंडी की शुरुआत की है। उन्होंने विद्यार्थियों से आह्वान किया कि खाद्य तकनीक के क्षेत्र में नवीनतम शोध करें जिससे कि खाद्य पदार्थों की गुणवत्ता बढ़ सके तथा किसानों की आय में भी इजाफा हो सके।प्रो. एम.बी. बेरा ने कहा कार्यशाला में एक सिलेबस सत्र भी होना चाहिए जिससे कि शोधार्थियों विद्यार्थियों को उद्योगों की मांग के अनुसार तैयार किया जा सके।
awa_Deva hin_Deva hin_Deva